Georges Darien

**Georges Darien**, i ikayolt ke Georges Hippolyte Adrien, koe Paris koe Franca ba 06/04/1862 koblir.

## Blirizva
Gadikeem tir kazik ke *Protestant* alka. Gadikya mulufter viele in ware tir velaf isen gadikye va boksafa katalikevikya tolkurer numen bancoba va inafa direfa parmafa gertafimuca rotir pebur.

Darien koe Charlemagne olda vayar. Bak 1881 va sayakarozera abdiaskir. Bak teveaksat ke 1883 gan Gejapirdot gu dimvegera zo komalyer nume den ugdafa rumala koe Tunusa tori 33 aksat zo stakser. Bancoba va uga ke *[[Biribi (suterot)|Biribi]]* (&nbsp;*Biribi, sayakafa ugda*&nbsp;) berpot di dafur. Soe neva bak 1890 anton zo sanegar, kaiki *Bas les cœurs* klecaf berpot (&nbsp;1889&nbsp;) lize Darien va danexa ke 1870-1871 dene winkafa glastedafa anameda linger. *Biribi* berpot weber da Puloda va ugdafa rumala di zo kosular.

Bak 1891 Georges Darien va *Les Pharisiens* berpot sanegar lize va Édouard Drumont is kevyudevaf korobik ke bane sare tizon dilfur. Kaikion va gedrafa arotievafa ok nuyevafa rekolafela dokobar, va tulon *Le Roquet* is *L'Endehors*.

*[[Dubiesik (suterot)|Dubiesik]]* (&nbsp;*Le Voleur*&nbsp;) inaf lokotgrupaf berpot bak 1897 zo sanegar. Mafelayan gan Alphonse Allais is Alfred Jarry, Georges Darien vanpir suterotik karolan gan nuyevaf anamedikeem. Bat berpot bak 1967 gu elpat di zo zaler.

Bak 1899 va Suzanne kurer. Ine bak 1919 di awalker.

Bak 1901 aktom yoltkiraf gu *La Belle France* zo piskur. Azon Darien va wenya ektudar. Va drunta vey *[[Biribi (suterot)|Biribi]]* berpot az pizapa koswayana gan Steinheil arienta atoer.

Bak 1911 va *La Revue de l'impôt unique* virda redur voxen ina arti anton tanoya tanda griawir. In va krinanik wetce «&nbsp;retik va tanafa koayka&nbsp;» az libura ta Dotapirdot ke Paris bak 1912 metcedeson libudar. Bak 1914 va *Rappel* fela dokobar.

Tozi 1921 toleatomon kurer, voxe ba 19 ke anyuteaksat ke 191 koe Paris, tison 59-daf.

Blira ke Georges Darien vas bulaf pak wan ruldar. Kas tiyir Georges Randal, i gradilik ke *Dubiesik* (&nbsp;*Le Voleur*&nbsp;) berpot ? Larde neva ta bligara me stapeyed, pune tokkane va rob seotayar ? Tulon wali 1891 is 1897 edje griawir, nuve koyason wal Paris is London is Bruxelles.

## Sanegaks

## Nevewava ke Darien

Iyeltak:Biribi de Georges Darien - couverture de Maximilien Luce.jpg|Moak ke Biribi, zovdayan gan Maximilien Luce
Iyeltak:Darien_-_Le_Voleur,_Stock,_1898.djvu|Le Voleur (Dubiesik)
Iyeltak:Darien - La Belle France.djvu|La Belle France


## Stragela
* David Bosc, *Georges Darien*, éd. Sulliver, 1996
* Claire Paulhan, *Darien, le beau vide de l'utopie*, Le Monde, 13/12/1996, ISSN 1950-6244
* Valia Gréau, *Georges Darien romancier et militant anarchiste*, Revue d'histoire littéraire de la France, 99e année, n°3, « Anarchisme et création littéraire », Presses universitaires de France, 1999
* Aurélien Lorig, *Un destin littéraire. Georges Darien*, thèse de doctorat en littérature française et comparée, Sorbonne Nouvelle kotla - Paris III, 2015
* René Bianco, *100 ans de presse anarchiste*
* *Dictionnaire des anarchistes*, « Le Maitron » : blirizvafa stragela
* *Larousse Xadola* : blirizvafa stragela

## Vuestexa

|style="vertical-align: top;"|

|}